**Zəminə Xınalı** - şairə, Əməkdar mədəniyyət işçisi, qadın hərbçi, H.Aslanov adına Mərkəzi Zabitlər Evində muzey müdiri, Azərbaycanda fəaliyyət göstərən ali hərbi məktəbləri – *H.Əliyev adına Azərbaycan Ali Hərbi Məktəbinin, Azərbaycan Ali Hərbi Dənizçilik Məktəbinin, Azərbaycan Ali Hərbi Təyyarəçilik Məktəbinin, Dünya Azərbaycanlılarının Həmrəylik marşının və Azərbaycan Sülhməramlı Qüvvələrinin Sülh marşının* sözlərinini müəllifidir. "Azərbaycan Silahlı Qüvvələrinini 90 illiyi" yubiley medalı, "Qüsursuz Xidmətə görə" medalı ilə təltif edilmişdir.

Həyatı
------

1964-cü il martın 21-də Qazax rayonunun Aslanbəyli kəndində doğulmuşdur. Kənddə orta məktəbi bitirdikdən sonra Sumqayıt Kimya Texnologiya Texnikumunun analitik kimya fakültəsində təhsil almışdır (1981-1984). Əmək fəaliyyətinə Sumqayıt Kimya İstehsalat Birliyində laborant kimi başlamışdır(1984-1986). Sonralar Bakıdakı 25 saylı texniki peşə məktəbində istehsalat təlim ustası (1986-1990), 240 saylı orta məktəbdə əmək və rəsm müəllimi (1990-1996) işləmişdir. *Azərbaycan Ali Hərbi Dənizçilik Məktəbində təhsilini davam etdirmiş, hərbi jurnalistika fakültəsini bitirmişdir (1996-1998). Azərbaycan Ali Hərbi Dənizçilik Məktəbində uzun müddət* Qadınlar Şurasının sədri*, eyni zamanda* Azərbaycan Ordusu *qəzetində ştatdankənar müxbir işləmişdir (1996-2001).*

2013- cü ilə qədər H.Əliyev adına Azərbaycan Ali Hərbi Məktəbində hərbi qulluqçu kimi xidmət etmiş və həmin ildən ehtiyata buraxılmışdır.Hal- hazırda MN H.Aslanov adına Mərkəzi Zabitlər Evində muzey müdiridi. 2007-ci ildən Qazax Müəllimlər İnstitutunun filologiya fakültəsinin məzunudur.2015- ci ildə Əməkdar mədəniyyət işçisi adına layiq görülmüşdür.

Ədəbi fəaliyyətinə XX əsrin 80-ci illərindən başlamışdır. Azərbaycanda fəaliyyət göstərən ali hərbi məktəbləri – *H.Əliyev adına Azərbaycan Ali Hərbi Məktəbinin, Azərbaycan Ali Hərbi Dənizçilik Məktəbinin, Azərbaycan Ali Hərbi Təyyarəçilik Məktəbinin, Dünya Azərbaycanlılarının Həmrəylik marşının və Azərbaycan Sülhməramlı Qüvvələrinin Sülh marşının* sözlərinini müəllifidir. Hərbi vətənpərvərlik mövzusunda 30-dan çox mahnı mətninin sözlərini yazmışdır. "Təki Vətən yaşasın" adlı mənzum pyesi, "Ali Baş Komandanım" adlı sənədli pyesi əsasında radio-tamaşa hazırlanaraq radionun qızıl fonduna daxil edilmişdir. Zəminə Xınalının 15-dən çox kompakt disk və audio-kasseti kütləvi şəkildə çap olunmuşdur. "Azərbaycan Silahlı Qüvvələrinini 90 illiyi" yubiley medalı, "Qüsursuz Xidmətə görə" medalı ilə təltif edilmişdir. 22 kitabı çap olunmuşdur.

Kitabları
---------

* 1. "Mənim cəsur qardaşım" - 1997
* 2. "Yarı yolda qalan ömür" - 1998
* 3. "Üç qardaş, üç pəhləvan" - 1998
* 4. "Müqəddəs zirvə" - 2000
* 5. "Ömrün bahar çağında" - 2001
* 6. "20 Yanvar – ümumxalq matəm günüdür" - 2001
* 7. "Tanrı sevgisiylə döyünən ürək" - 2002
* 8. "İncə duyğularla yaşayacaqsan" - 2002
* 9. "Hər şeydən əzəl Vətəndir" - 2002
* 10."Müqəddəs Vətən" - 2002
* 11. "Sarıtel laylası" - 2005
* 12. "Qarabağı unutma" - 2005
* 13. Hərbi Məktəblərin Banisi - 2006
* 14. "Tənha türk məzarı" - 2007
* 15. "Vətən sevgisi" - 2007
* 16. "Təki Vətən yaşasın" - 2008
* 17. "Qaçaq İsmayıl" dastanı - 2008
* 18. "Vətən bizim anamızdır" - 2009
* 19. "Ağ atlı oğlan" - 2009
* 20. "Əmirxan əsgər gedir" - 2009
* 21."Vətən torpaqı" - 2010
* 22. "Ali Baş Komandanım" - 2010

Z.Xınalının təltif olunduğu fəxri diplomlar
-------------------------------------------

* 1. Məmməd Araz - 2002
* 2. "Məhsəti" - 2004
* 3."İnam Şərəf" - 2004
* 4. "Vətən" - 2007
* 5. "Mübariz qadın" - 2007
* 6. "Vətən naminə" - 2007
* 7. "Qızıl qələm" - 2008
* 8. "Vicdanlı qələm" - 2008
* 9. "Müqəddəs qələm" - 2009
* 10. "Əsrin ziyalısı" - 2009
* 11."Qaratel" - 2010
* 12. "Onur Belgesi"- Türkiyə-Eski şəhər - 2010

Z.Xınalının təltif olduğu medallar
----------------------------------

* 1."Silahlı Qüvvələrin 90 illik yubileyi" medalı - 2008
* 2. "Qüsursuz xidmətə görə" medalı - 2009

Z.Xınalının diskləri və kassetləri
----------------------------------

* 1."Dağ biyda dərdim var" - 1999
* 2. "Qarabağı unutma" - 2000
* 3. "H.Əliyev adına AAHM Məktəb marşı" - 2000
* 4. AAHDM-nin Məktəb marşı - 2000
* 5. ""Sarıtel l aylası - 2000
* 6. "Vətən müqəddəsdir" - 2001
* 7. "Tənha türk məzarı" - 2001
* 8. "Layla çal, ay ana" - 2002
* 9. "Əsgər libasında qadına alqış" - 2002
* 10.Dünya Azərbaycanlılarının Həmrəylik marşı- 2003
* 11.AAHTM-nin məktəb marşı - 2004
* 12. "Şəhriyar" - 2005
* 13."Ötən illərimdan xatirə" - 2007
* 14.Ali Baş Komandanım" sənədli pyes - 2008
* 15. "Təki Vətən var olsun" mənzum pyes - 2008

İstinadlar
----------

1. ↑  "ZƏMİNƏ XINALI". 2013-12-08 tarixində orijinalından arxivləşdirilib. İstifadə tarixi: 2013-08-16.